《哀国子黄助教》
宋代·梅尧臣

儒者务欲博，诵说穷各秋。
衣裙未及解，含珠以见求。
闽称黄夫子，常恐学不流。
有徒如浮萍，匝匝围刳舟。
聚书将万卷，载行无马牛。
去年来京师，满箧分寄投。
半在吴楚间，半入赵卫陬。
昨日大官荐，青袍变绨裘。
今朝为异物，寸禄与命雠。
独闻邯郸公，哀之使敛收。
曷其禀赋薄，安得被王侯。
旅殡欲焉托，定将葬何州。
生为四方游，死当不择丘。
岂必归故乡，万里过山头。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。